Seðlabanki Íslands er við Kalkofnsveg í Reykjavík . Seðlabanki Íslands hefur gengið frá ráðningu Hauks C . Benediktssonar í stöðu framkvæmdastjóra fjármálastöðugleika hjá bankanum . Í tilkynningu um ráðninguna segir að Haukur hafi fyrst gegnið til liðs við Seðlabankann árið 2001 . Hann hafi sinnt öðrum störfum á áraunum frá 2006 til 2009 þegar hann var ráðinn aftur til bankans . „ Hann sinnti starfi framkvæmdastjóra Eignasafns Seðlabanka Íslands ehf. frá janúar 2013 allt þar til félagið var lagt niður í febrúar 2019 . Haukur hefur jafnframt sinnt ýmsum stjórnarstörfum í tengslum við vinnu sína , auk þess að sinna kennslu við Viðskiptafræðideild Háskóla Íslands . Haukur er með B.Sc. gráðu í hagfræði frá Háskóla Íslands og M.Sc. gráðu í fjármálum og hagfræði frá London School of Economics . “